

[image: ]ِ
ة
ِ
ﺪﻴ
ِ
ﻌ
ﱠ
ﺴﻟا 
ِ
ةﺎ
َ
ﻴ
َ
ﺤﻠ
ِ
ﻟ 
ُ
ة
َ
ﺪﻴ
ِ
ﻔ
ُ
ﻤﻟا 
ُ
ﻞ
ِ
ﺋﺎ
َ
ﺳ
َ
ﻮﻟا
ﺎﻳﺎﺴﻴﺑ
Bisaya
Sinulat
Ang Shaykh Abdur-Rahman bin Nasir As-Sa'di
(rahimahullah)
Ang mga mapuslanon nga
pamaagi alang sa malipayon
nga kinabuhi









[image: ] 
 






























 
 
 
Ang mga mapuslanon nga 
pamaagi alang sa malipayon 
nga kinabuhi 
 
 
 













































 
 
Sinulat 
Ang Shaykh Abdur-Rahman bin Nasir As-Sa'di 
(rahimahullah)
 
 









[image: ] 
2 















 
Ang mga mapuslanon nga pamaagi alang 
sa malipayon nga kinabuhi 
Ang Pasiuna 
Ang  tanang  pagdayeg  para  sa  Allah,  nga  Iya 
gayod  ang  tanang  mga  pagdayeg.  Ug  ako 
nagpamatuod nga walay diyos nga angay simbahon 
gawas sa Allah, Siya lamang nga walay kasosyo, ug 
ako nagpamatuod nga si Muhammad Iyang ulipon 
ug Iyang Sugo. Hinaut nga ang mga pagpanalangin 
sa Allah ug ang kalinaw maanaa kaniya, ug sa iyang 
pamilya ug sa iyang mga kaubanan. 
Sa pagkatinuod, ang kaharuhay sa kasingkasing, 
ang kakalma ug kalipay niini, ug ang pagkahanaw 
sa mga kabalaka ug kasubo niini, mao ang gitinguha 
sa  matag  usa,  ug  pinaagi  niini  maangkon  ang 
maayong  kinabuhi,  ug  mahingpit  ang  kalipay  ug 
kasadya.  Ug  alang  niana,  adunay  mga  hinungdan 
nga relihiyoso, mga hinungdan nga kinaiyanhon, ug 
mga  hinungdan  nga  praktikal,  ug  dili  mahimong 
magkahiusa  kining  tanan  gawas  lamang  alang  sa 
mga mu'min. Ug alang niadtong gawas kanila, bisan 
pa  kon  kini  ilang  maangkon  pinaagi  sa  usa  ka 
pamaagi  ug  hinungdan  nga  gipaningkamutan  sa 
ilang mga maalamon, nan sila nawad-an gayod sa 
mga pamaagi nga mas mapuslanon, mas lig-on, ug 

mas  maayo  ang  kahimtang  ug  ang  katapusang 
sangputanan. 
Apan, akong i-asoy niining akong mensahe ang 
mga  hinungdan  alang  niining  pinakataas  nga 
katuyoan, nga gipaningkamutan sa matag usa. 
Busa,  aduna  kanila  ang  nakakab-ot  sa 
kadaghanan  niini,  busa  nagpuyo  siya  sa  usa  ka 
malipayong  kinabuhi,  ug  nakabaton  sa  usa  ka 
maayong kinabuhi. Ug aduna kanila ang napakyas 
sa  tanan  niini,  busa  nagpuyo  siya  sa  kinabuhi  sa 
kaalautan, ug nagkinabuhi sa kinabuhi sa mga alaot. 
Ug aduna kanila ang anaa sa tunga-tunga, sumala sa 
unsay  gitugot  alang  kaniya.  Ug  si  Allah  mao  ang 
Maghahatag sa kalampusan, ang ginapangayoan og 
panabang  alang  sa  tanang  kaayohan,  ug  alang  sa 
pagpanagang sa tanang kadautan. 
Bahin: Ang Sinigurado nga Pagtuo ug ang 
Maayong Binuhatan 
Ug ang pinakadako sa mga hinungdan niini, ug 
ang  iyang  gigikanan  ug  pundasyon,  mao  ang 
sinigurado  nga  pagtuo  ug  ang  maayong  mga 
binuhatan. Ang Labawng Makagagahum sa Kahitas-
an namulong: 



 Bisan kinsa nga nagbuhat ug matarung nga mga 
buhat,  lalaki  man  o  babaye,  ug  usa  ka  magtotoo, 

Kami sa pagkatinuod maghatag kanila ug maayong 
kinabuhi, ug Kami sa pagkatinuod magabalos kanila 
sa  labing  maayo  nga  ilang  ginabuhat  (nga 
pagkamatarung). [An-Nahl: 97]. 
Busa ang Labawng Makagagahum mipahibalo ug 
misaad niadtong nagtipon sa Pagtuo ug sa maayong 
binuhatan,  sa  usa  ka  maayong  kinabuhi  dinhi 
niining  kalibutana,  ug  sa  maayong  ganti  dinhi 
niining kalibutana ug sa kinabuhing dayon. 
Ug  ang  hinungdan  niana  tataw,  kay  sa 
pagkatinuod, ang mga nagapabarog sa mga haligi sa 
hustong  pagtuo  sa  Allah  —ang  pagtuo  nga 
nagabunga  og  maayong  mga  binuhatan  nga 
nagatul-id sa mga kasingkasing, sa mga pamatasan, 
niining  kalibutana,  ug  sa  kinabuhing  dayon— 
aduna silay mga pundasyon ug mga sukaranan nga 
pinaagi niini ilang ginadawat ang tanan nga moabot 
kanila  gikan  sa  mga  hinungdan  sa  kalipay  ug 
kasadya, ug sa mga hinungdan sa kabalaka, kaguol, 
ug mga kasub-anan. 
Ginadawat nila ang mga butang nga gikahimut-
an  ug  mga  kalipay  uban  sa  pagdawat  niini,  ug 
pagpasalamat alang niini, ug paggamit niini sa kon 
unsa ang mapuslanon. Busa kon ila kining gamiton 
sa ingon niini nga pamaagi, makamugna kini alang 
kanila  og  dakong  pagmaya,  ug  paglaum  sa 
pagpadayon  niini  ug  sa  panalangin  niini,  ug 
paglaum  sa  ganti  sa  mga  mapasalamaton;  mga 

dagkong butang nga sa ilang mga kaayohan ug mga 
panalangin molabaw pa sa mga kalipay nga maoy 
mga bunga niini. 
Ug  ilang  ginadawat  ang  mga  kasakitan,  mga 
kadaot,  mga  kabalaka,  ug  mga  kaguol  pinaagi  sa 
pagbatok sa unsay kaya nilang batukan, pagpagaan 
sa unsay kaya nilang pagaanon, ug sa matahom nga 
pagpailob sa unsay dili na gayod nila malikayan. Ug 
pinaagi niana, makabaton sila gikan sa mga epekto 
sa mga kasakitan  og  mga mapuslanong  pagbatok, 
mga kasinatian, ug kalig-on, ug gikan sa pagpailob 
ug paglaom sa ganti ug balos, makabaton silag mga 
dagkong  butang  nga  maoy  hinungdan  nga 
mahanaw  ang  mga  kasakitan,  ug  mopuli  sa  dapit 
niini ang mga kalipay ug mga maayong paglaom, ug 
ang pagpangandoy  sa grasya sa Allah  ug sa  Iyang 
ganti. Sama sa gipahayag sa Propeta ﷺ mahitungod 
niini sa usa ka tinuod nga Hadith nga siya miingon: 

 «Kahibulongan gayod ang kahimtang sa usa ka 
mu’min,  kay  ang  tanan  niyang  kahimtang  pulos 
man kaayohan. Kon siya makasinati og kaharuhay, 
siya magpasalamat, ug kana maayo alang kaniya; ug 
kon  siya  makasinati  og  kalisdanan,  siya 
magmapailubon, ug kana maayo usab alang kaniya. 
Ug kining maong kahimtang dili alang ni bisan kinsa 

gawas lamang sa usa ka mu’min.» Giasoy ni Muslim. 
Busa  mipahibalo  siya  —ﷺ  maanaa  kaniya  ang 
grasya sa  Allah  ug  ang  Kalinaw— nga  ang  usa  ka 
nagapabarog  sa  mga  haligi  sa  hustong  pagtuo, 
gipilo-pilo ang iyang mga kadaugan, ang iyang mga 
kaayohan,  ug  ang  mga  bunga  sa  iyang  mga 
binuhatan  sa  tanan  nga  moabot  kaniya  nga  mga 
kalipay  ug  mga  kalisdanan;  tungod  niini,  makita 
nimo ang duha ka tawo nga moabot kanila ang usa 
ka panghitabo sa kaayohan o sa kadautan, apan sila 
magkalahi  sa  hilabihan  gayod  sa  ilang  pagdawat 
niini, ug kana sumala sa ilang pagkalain-lain diha sa 
pagtuo  ug  sa  maayong  mga  binuhatan.  Kining 
gihulagway niining duha ka mga hiyas nagadawat 
sa kaayohan ug sa kadaotan pinaagi sa nahisgutan 
nga  pagpasalamat  ug  pagpailub  ug  sa  unsay 
nagsunod niini, busa mahitabo kaniya ang kalipay 
ug  kahinangop,  ug  ang  pagkahanaw  sa  kabalaka, 
kaguol,  kahingawa,  paghuot  sa  dughan,  ug  sa 
kaalautan sa kinabuhi, ug mahingpit  alang  kaniya 
ang maayong kinabuhi dinhi niining kalibutana. Ug 
ang  lain  nagadawat  sa  mga  pinalangga  nga  may 
pagkadautan,  pagkamapahitas-on,  ug 
pagpanglupig.  Busa  natipas  ang  iyang  pamatasan 
ug  iyang  gidawat  kini  sama  sa  pagdawat  sa  mga 
mananap nga may kahakog ug kataranta. Ug bisan 
pa niana, ang iyang kasingkasing dili mahimutang, 
kondili  nagkatibulaag  kini  gikan  sa  daghang  mga 

hinungdan:  nagkatibulaag  tungod  sa  iyang 
kahadlok nga mawala ang iyang mga pinalangga, ug 
tungod  sa  kadaghan  sa  mga  panagbangi  nga 
kasagarang  motumaw  gikan  niini,  ug  tungod  kay 
ang  mga  kalag  dili  mohunong  sa  usa  ka  utlanan, 
kondili kanunay nga nagahandom pa ug laing mga 
butang, nga mahimong maangkon o dili maangkon. 
Ug kon ugaling maangkon man niya kini, mabalaka 
gihapon  siya  tungod  sa  mga  nahisgutang 
hinungdan. Ug  iyang gidawat ang mga  kalisdanan 
nga may kabalaka, pagkawalay pailob, kahadlok, ug 
kasamok. Busa dili na matukib ang iyang maagian 
nga  pag-antus  sa  kinabuhi,  ug  ang  mga  sakit  sa 
pangisip  ug  sa  nerbiyos,  ug  ang  kahadlok  nga 
mahimong magdala kaniya ngadto sa pinakagrabe 
nga mga kahimtang ug sa pinakamakalilisang nga 
mga kasamok; tungod kay wala siyay gilauman nga 
ganti,  ug  wala  siyay  pailob  nga  makahupay  ug 
makapagaan niini alang kaniya. 
Ug  kining  tanan  nasaksihan  gayod  pinaagi  sa 
mga  kasinatian.  Ug  ang  usa  ka  pananglitan  niini, 
kon imo kining palandongon pag-ayo ug itandi sa 
mga kahimtang sa katawhan, nan imong makita ang 
hilabihang  kalainan  tali  sa  usa  ka  magtutuo  nga 
nagalihok subay sa mga gipangayo sa iyang pagtuo, 
ug  tali  kaniya  nga  wala  mag-ingon  niana.  Ug  kini 
mao  nga  ang  relihiyong  pagdumala  sa  kinabuhi 
hilabihan nga nag-awhag sa pagkakontento diha sa 

mga panalangin gikan sa Labawng Makagagahum, 
ug  diha  sa  unsa  ang  Iyang  gihatag  sa  Iyang  mga 
magsisimba gikan sa Iyang nagkadaiyang grasya ug 
pagkamanggihatagon. 
Busa  ang  usa  ka  nagapabarog sa  mga  haligi  sa 
hustong  pagtuo,  kon  siya  pagasulayan  sa  sakit  o 
kakabus, o susama  niana nga mga  kahimtang  nga 
ang  tanan  mahimong  makasinati,  nan  siya  — 
pinaagi sa iyang sinigurado nga pagtuo ug sa anaa 
kaniya nga pagkakontento ug katagbawan sa unsa 
ang  gitakda  sa  Allah  alang  kaniya  —  mahimong 
malinawon  ang  iyang  panan-aw,  dili  siya 
mangandoy  sa  iyang  kasingkasing  sa  butang  nga 
wala gitakda alang kaniya. Siya nagatan-aw sa kinsa 
kadtong ubos pa kaniya, ug dili siya magatan-aw sa 
kinsa  kadtong  labaw  pa  kaniya,  ug  tingali  mas 
molabaw  pa  ang  iyang  kasidlak,  kalipay,  ug 
kaharuhay  kaysa  niadtong  nakabaton  sa  tanang 
mga  kalibutanon  nga  mga  tinguha,  kon  siya  wala 
hatagi og pagkakontento. 
Ingon man usab, imong makaplagan nga kining 
tawhana  nga  walay  binuhatan  nga  nahiuyon  sa 
iyang pagtuo, kon  siya pagasulayan sa  kakabos,  o 
mawad-an  sa  pipila  ka  mga  panginahanglanong 
kalibutanon, anaa siya sa hilabihang pagkaalaot ug 
pag-antus. 
Ug  laing  pananglitan:  Kon  mahitabo  ang  mga 
hinungdan  sa  kahadlok,  ug  ang  mga  kasamok 

modangat sa tawo, imong makaplagan ang adunay 
hustong  pagtuo  nga  malig-on  ang  kasingkasing, 
malinawon ang iyang kaugalingon, may katakus sa 
pagdumala  ug  pagpadagan  niining  butanga  nga 
mihampak  kaniya  pinaagi  sa  iyang  maabot  nga 
katakus  sa  panghunahuna,  pulong,  ug  buhat,  nga 
giandam  na  niya  ang  iyang  kaugalingon  alang 
niining  nagsingabot  nga  kasamok.  Ug  kining  mga 
kahimtanga mao  ang makahatag og  kahayahay  sa 
tawo ug makapalig-on sa iyang kasingkasing. 
Mao usab, imong makita ang usa nga nawad-an 
sa Pagtuo nga anaa sa sukwahi niini nga kahimtang: 
kon moabot ang mga kahadlok, magubot ang iyang 
kahiladman,  mangulba  ang  iyang  mga  kaugatan, 
magkatibulaag  ang  iyang  mga  hunahuna  ug 
mosulod  kaniya  ang  kahadlok  ug  kalisang.  Ug 
maghiusa  diha  kaniya  ang  kahadlok sa  gawas,  ug 
ang  kabalaka  sa  sulod  nga  dili  matukib  ang 
kinaiyahan. Kining matanga sa mga tawo, kon dili 
sila  makakuha  og  pipila  ka  mga  natural  nga 
pamaagi  nga  nagkinahanglan  og  daghang 
pagbansay, mahugno ang ilang kusog ug mangulba 
ang  ilang  mga  kaugatan,  ug  kana  tungod  sa 
pagkawala sa Pagtuo nga maoy nagdala ngadto sa 
pagpailob, ilabi na sa mga kritikal nga mga higayon, 
ug  sa  mga  masulub-on  ug  makatugaw  nga  mga 
kahimtang. 
Busa  ang  matarong  ug  ang  daotan,  ang 

nagapabarog  sa  mga  haligi  sa  hustong  pagtuo  ug 
ang mingsalikway sa  pagtuo, nag-ambitay sa  pag-
angkon  sa  kaisog  nga  makat-onan,  ug  sa 
kinaiyanhong  pagbati  nga  nagapahumok  ug 
nagapagaan  sa  mga  kahadlok.  Apan  ang 
nagapabarog  sa  mga  haligi  sa  hustong  pagtuo 
nalain pinaagi sa kalig-on sa iyang sinigurado nga 
pagtuo,  sa  iyang  pagkamapailubon,  sa  iyang 
pagsalig ug pag-agad sa Allah, ug sa iyang paglaom 
sa  Iyang  ganti  — mga  butang  nga  nagadugang  sa 
iyang kaisog, nagapagaan alang kaniya sa kabug-at 
sa kahadlok, ug nagapasayon alang kaniya sa mga 
kalisdanan,  sama  sa  gipamulong  sa  Labawng 
Makagagahum sa Kahitas-an: 



 Kon  kamo  nag-antus  sa  kasakit,  nan  sa 
pagkatinuod sila usab nag-antus sa kasakit sama sa 
inyong pag-antus, apan kamo naglaum gikan Kang 
Allah, samtang sila wala. [An-Nisa: 104]. Ug gikan sa 
Allah  maangkon  nila  ang  Iyang  panabang,  linaing 
pag-abag,  ug  pagpaluyo  nga  maoy  mopalayas  sa 
mga  kahadlok.  Ug  Siya  nga  Labing  Halangdon 
miingon: 
...﴿
































 ﴾ 
 ug  pagpaka-mainantuson.  Sa  pagkatinuod  ang 

Allah kauban  sa mga  mainantuson (nga nagatuo). 
[Al-Anfal: 46]. 
Ang  pagbuhat  og  kaayohan  ngadto  sa  mga 
binuhat pinaagi sa pulong ug sa binuhatan. Ug uban 
sa  mga  hinungdan  nga  nagawagtang  sa  kabalaka, 
kasubo, ug kahingawa, mao ang pagbuhat og kaayo 
ug pagkamaayo ngadto sa mga minugna pinaagi sa 
pulong ug sa buhat, ug sa nagkadaiyang matang sa 
maayong buhat. Ug kining tanan mga kaayohan ug 
pagkamaayo,  ug  pinaagi  niini,  gipahilayo  sa 
Labawng Makagagahum gikan sa mga matarong ug 
sa  mga  makasasala  ang  mga  kabalaka  ug  mga 
kasubo sumala sa gidak-on niini. Apan alang sa usa 
ka  nagapabarog  sa  mga haligi  sa hustong  pagtuo, 
anaa kaniya gikan niini ang labing hingpit nga bahin 
ug  ganti,  ug  ang  nakapalahi  kaniya  mao  nga  ang 
iyang pagbuhat og pagkamaayo naggikan sa kaputli 
sa katuyoan ug sa pagpaabot sa ganti gikan Kaniya. 
Busa  gipasayon  sa  Allah  alang  kaniya  ang 
pagbuhat og maayo tungod sa kaayohan nga iyang 
gilauman,  ug  gipahilayo  gikan  kaniya  ang  mga 
kalisdanan tungod sa kaputli sa iyang katuyoan ug 
sa  iyang  paglaum  sa  ganti.  Ang  Labawng 
Makagagahum sa Kahitas-an namulong: 
﴿























































































































































 ﴾ 
 Walay kaayohan sa kadaghanan sa ilang tinago 

nga  mga  tambag  gawas  niadtong  pagmando  sa 
pagpanghatag  (Sadaqah)  o  pagkamaayo  o 
pagpasig-uli  tali  sa  mga  tawo;  ug  bisan  kinsa  nga 
nagbuhat  niini  nga  nangita  sa  Kahimuot  sa  Allah, 
Kami (Allah) maghatag kaniya og usa ka dako nga 
Ganti. [An-Nisa: 114]. 
Busa,  mipahibalo  ang  Labawng  Makagagahum 
nga kining tanan nga mga butang pulos kaayohan 
alang sa naghimo niini, ug ang kaayohan nagadala 
og dugang kaayohan, ug nagapugong sa kadautan, 
ug  nga  ang  magtutuo  nga  nagapangita  og  ganti 
pagahatagan  gayod  siya  sa  Allah  og  usa  ka 
hilabihang ganti. Ug lakip sa hilabihang ganti mao 
ang: pagkawala sa kabalaka, kasubo, kagul-anan, ug 
mga susama niini. 
KAPITULO MAHITUNGOD SA 
PAGPAHIGAYON SA MGA MAPUSLANONG 
BUHAT O KAHIBALO 
Ug  usa  sa  mga  pamaagi  sa  pagwagtang  sa 
kabalaka nga naggikan sa tensiyon sa nerbiyos, ug 
sa  pagka-okupar  sa  kasingkasing  sa  mga  butang 
nga makatugaw: mao ang pagpuliki sa kaugalingon 
sa  usa  ka  buhat  o  sa  usa  ka  kahibalo  nga 
mapuslanon;  kay  kini  makalinga  sa  kasingkasing 
gikan sa pagtutok niini sa butang nga nakapabalaka 
niini. Ug tingali tungod niana  iyang malimtan ang 
mga  hinungdan  nga  nagpahinabo  kaniya  og 
kabalaka ug kasubo, busa magmalipayon ang iyang 









[image: ] 
13 
kaugalingon,  ug  modugang  ang  iyang  kadasig.  Ug 
kining hinungdana usab komon sa magtutuo ug sa 
dili  magtutuo.  Apan  ang  magtutuo  mapasahi 
tungod  sa  iyang  pagtuo,  sa  iyang  kaputli  sa 
katuyoan, ug sa iyang pagpangita og ganti diha sa 
iyang  pag-atubang  nianang  kahibalo  nga  iyang 
ginakat-unan  o  ginatudlo,  ug  sa  pagbuhat  sa 
kaayohan  nga  iyang  ginahimo.  Kon  kini  usa  ka 
buluhaton sa pagsimba, nan kini usa ka pagsimba. 
Ug kon kini usa ka kalibutanong buluhaton o usa ka 
naandan nga giubanan sa maayong katuyoan, ug sa 
katuyoan nga makapangayog tabang pinaagi niana 
aron  sa  pagtuman  sa  Allah,  nan  kana  adunay 
mabisa  nga  epekto  sa  pagwagtang  sa  kabalaka, 
kaguol, ug mga kasub-anan. Kay pila na ka tawo ang 
gisulayan sa kabalaka ug sa kanunay nga pag-uban 
sa mga kaguol, busa nahiagom siyag lain-laing mga 
sakit,  busa  ang  nahimong  mabisa  niyang  tambal 
mao  (ang  pagkalimot  niya  sa  hinungdan  nga 
nakapasubo  ug  nakapabalaka  kaniya,  ug  ang 
pagkapuliki niya sa pagbuhat sa usa sa iyang mga 
importanteng buluhaton). 
Ug  angay  nga  ang  iyang buluhaton  usa  sa mga 
butang  nga  makahatag  ug  kahimuot  sa  iyang 
kaugalingon ug iyang  ginahidlawan,  kay  mao kini 
ang pamaagi nga mas makatabang aron makab-ot 
kining mapuslanon nga katuyoan, ug ang Allah ang 
Labing Nasayod. 

Ang paghiusa sa tibuok nga pangisip ug pagtagad 
diha sa mga buluhaton sa karon nga adlaw, Ug usa 
sa  mga  pamaagi  aron  mawala  ang  kabalaka  ug 
kahingawa mao ang paghiusa sa tibuok hunahuna 
sa  paghatag  og  pagtagad  sa  buluhaton  sa 
kasamtangang adlaw, ug ang pagputol niini gikan sa 
pagkabalaka sa umaabot nga panahon, ug gikan sa 
kaguol sa nangaging panahon. Ug tungod niini, ang 
Propeta ﷺ nangayo og panalipod gikan sa kabalaka 
ug kaguol. Busa, walay kaayohan ang kaguol sa mga 
nangaging  butang  nga  dili  na  mahimong  ibalik  o 
matul-id pa, ug mahimong makadaot ang kabalaka 
nga  mahitabo  tungod  sa  kahadlok  sa  umaabot. 
Busa, ang usa ka alagad kinahanglan nga magpuyo 
sa iyang kasamtangan, nga iyang hiusaon ang iyang 
kakugi ug paningkamot sa pagtul-id sa iyang adlaw 
ug  sa  iyang  kasamtangang  panahon.  Kay  sa 
pagkatinuod,  ang  paghiusa  sa  kasingkasing  diha 
niana  maghatud  ngadto  sa  paghingpit  sa  mga 
buluhaton,  ug  pinaagi  niini,  ang  alagad  mahupay 
gikan sa kabalaka ug kaguol. Ug ang Propeta (ang 
kalinaw ug panalangin sa Allah maanaa kaniya) kon 
siya  mangamuyo  o  magtultol  sa  iyang  katawhan 
ngadto sa usa ka pangamuyo, nan sa pagkatinuod 
siya  naga-awhag,  inubanan  sa  pagpangayo  og 
tabang gikan sa Allah ug sa paglaum sa Iyang Gasa, 
ngadto  sa  kakugi  ug  pagpaningkamot  aron 
matuman ang iyang gipangamuyo. Ug ang pagbiya 

sa  butang  nga  iyang  gina-ampo  nga  malikayan; 
tungod kay ang pag-ampo inubanan sa buhat. Busa 
ang  magsisimba  maningkamot  sa  unsay  makaayo 
kaniya sa relihiyon ug sa kalibutanon nga kinabuhi, 
ug mangayo siya sa iyang Ginoo sa kalampusan sa 
iyang  katuyoan,  ug  mangayo  siyag  panabang 
Kaniya alang niana,  sama sa  giingon  sa  Propeta  –
ang  kalinaw  ug  mga  panalangin  sa  Allah  maanaa 
kaniya–: 




















































































































































































 
 “Paningkamoti  pag-ayo  ang  bisan  unsa  nga 
makahatag  kanimog  kaayohan,  ug  pangayo  og 
tabang  sa  Allah,  ug  ayaw  pagpakaluya.  Ug  kung 
adunay  modangat  kanimo,  nan  ayaw  pag-ingon: 
‘Kung  gibuhat  pa  lang  nako  ang  ingon  niini,  nan 
nahitabo unta ang ingon niana.’ Apan, ingna: ‘Kini 
ang  Pagtakda  sa  Allah,  ug  unsa  man  ang  Iyang 
pagbuot,  Iyang  gibuhat.’  Tungod  kay  ang  pulong 
nga  ‘kung’  (sa  pagmahay)  mag-abli  sa  buhat  sa 
Yawa.” Giasoy ni Muslim. Busa iyang gitingob —ﷺ 
maanaa  kaniya  ang  grasya  sa  Allah  ug  ang 
Kalinaw—  ang  sugo  sa  pagpaningkamot  alang  sa 
mga butang nga mapuslanon sa tanang kahimtang, 
ang  pagpangayo  og  tabang  sa  Allah,  ug  ang  dili 
pagpadala  sa  kawalay-mahimo  nga  mao  ang 

makadaot nga katapulan, uban sa pagdawat sa mga 
butang nga nangagi na ug natuman, ug sa pag-ila sa 
pagbuot ug pagtino sa Allah. 
Ug Iyang gihimo ang mga butang ngadto sa duha 
ka  bahin:  usa  ka  bahin  diin  ang  magsisimba 
makahimo sa pagpaningkamot aron maangkon kini 
o maangkon ang bisan unsa nga posible gikan niini, 
o  isalikway  kini  o paminusan  kini,  busa niini ang 
magsisimba  mogahin  sa  iyang  paningkamot  ug 
magpangayo  og  tabang  sa  iyang  Gisimba.  Ug  sa 
bahin  nga  dili  na  mapugngan,  niini  ang  alagad 
makakaplag og kakalma, matagbaw, ug motugyan; 
ug sa walay  pagduha-duha,  ang pagtamod niining 
maong prinsipyo maoy hinungdan sa kalipay ug sa 
pagkawala sa kabalaka ug kaguol. 
Bahin: Ang Pagpadaghan sa 
Paghinumdom kang Allah 
Ug  usa  sa  mga  labing  dako  nga  hinungdan  sa 
kahupayan  ug  kalinaw  sa  kasingkasing:  mao  ang 
kanunay  nga  paghinumdom  sa  Allah,  kay  kini 
adunay katingalahang epekto diha sa kahupayan ug 
kalinaw niini, ug sa pagkapapas sa iyang kabalaka 
ug kaguol. Ang Labawng Makagagahum sa Kahitas-
an namulong: 
...﴿
































 ﴾ 
 Hibaloi, sa pagkatinuod  diha  sa Paghinumdom 
sa  Allah  ang  mga  kasingkasing  makakaplag  ug 

kapahulayan. [Al-Ra'd: 28]. Busa sa paghinumdom 
sa  Allah  adunay  hilabihang  epekto  sa  pagkab-ot 
niining  gitinguha,  tungod  sa  iyang  talagsaong 
kinaiya ug sa gilauman sa sulugoon nga mga ganti 
gikan Kaniya. 
Ang pagpahayag sa Iyang mga grasya, ang mga 
dayag ug ang mga tinago, Ug ingon man usab ang 
paghisgot  sa  mga  grasya  ni  Allah  nga  dayag  ug 
tinago,  kay  ang  pag-ila  ug  paghisgot  niini 
makapapahawa  sa  kabalaka  ug  kaguol,  ug  nag-
awhag  sa  Iyang  alagad  sa  pagpasalamat  nga  mao 
ang  pinakahalangdon  ug  pinakataas  nga  ang-ang, 
bisan pa kon ang Iyang alagad anaa sa kahimtang sa 
kakabos,  sakit,  o  sa  uban  pang  mga  matang  sa 
pagsulay. Kay kon iyang itandi ang mga grasya sa 
Allah  nganha  kaniya  —  nga  dili  maihap  ug  dili 
masukod — ug ang kalisdanan nga miabot kaniya, 
nan  ang  kalisdanan  walay  ikatandi  kon  itapad  sa 
mga grasya. 
Hinuon, ang mga kalisdanan ug mga katalagman, 
kon kini isulay sa Allah ngadto sa Iyang ulipon, ug 
iyang  gipatuman  ang  katungdanan  sa  pagpailob, 
katagbawan,  ug  pagtugyan,  nan  mahimong  gaan 
ang epekto niini, ug mogaan ang iyang palas-anon. 
Ug ang paglaum sa ulipon alang sa ganti ug  balos 
niini  ug  ang  iyang  pagsimba  sa  Allah  pinaagi  sa 
pagtuman  sa  katungdanan  sa  pagpailob  ug 
katagbawan,  maoy  maghimo  sa  mga  mapait  nga 

butang nga matam-is, nga tungod niana ang katam-
is  sa  ganti  niini  makapalimot  kaniya  sa  kapait  sa 
iyang pagpailob. 
Ang pagtan-aw ngadto niadtong ubos kanato. Ug 
usa sa mga labing mapuslanon nga butang niining 
hisgutanan mao ang paggamit sa gitultulan sa ‘Nabi’ 
(ang Propeta) —sala-llahu ‘alayhi wa sallam— diha 
sa usa ka tinuod nga Hadeeth, diin siya miingon: 
























































































































 
 [Kini ang hubad] “Tan-awa ninyo kadtong mas 
ubos pa kaninyo, ug ayaw ninyo tan-awa kadtong 
mas labaw pa kaninyo, kay kini mas angay aron dili 
ninyo  pakamenoson  ang  grasya  ni  Allah  nganha 
kaninyo.” Giasoy ni Muslim. Busa, kon ang usa ka 
sulugoon  ibutang  sa  iyang  hunahuna  kining 
halangdon  nga  paglantaw,  nan  iyang  makita  ang 
iyang kaugalingon nga nagalabaw sa kadaghanan sa 
mga  minugna  diha  sa  maayong  kahimtang  ug  sa 
mga kalambigitan niini, ug diha sa mga grasya ug sa 
mga  kalambigitan  niini,  bisan  unsa  pa  ang  iyang 
kahimtang.  Busa  mawala  ang  iyang  kabalaka, 
kaguol, ug kasubo, ug modugang ang iyang kalipay 
ug katagbawan tungod sa mga panalangin sa Allah 
nga  diin  iyang  nalabwan  kadtong  mga  ubos  pa 
kaniya. 
Ug sa matag higayon nga ang usa ka magsisimba 

magpadayon sa iyang lawom nga pagpamalandong 
sa  mga  grasya  sa  Allah  nga  dayag  ug  tinago,  sa 
relihiyoso ug sa kalibutanong aspeto, iyang makita 
nga ang iyang Ginoo naghatag kaniya og kaayohan 
ug  nanalipod  kaniya  gikan  sa  nagkadaiyang  mga 
kadautan. Ug walay duda nga kini magapapahawa 
sa  mga  kabalaka  ug  kasubo,  ug  magahatag  og 
kalipay ug kahinangop. 
BAHIN: Ang pagpaningkamot sa 
pagwagtang sa mga hinungdan nga 
nagadala og mga kaguol, ug ang pag-
angkon sa mga hinungdan nga nagadala og 
kalipay. 
Ug  lakip  sa  mga  hinungdan  nga  makahatag  og 
kalipay  ug  makawagtang  sa  kabalaka  ug  kaguol 
mao  ang  pagpaningkamot  sa  pagwagtang  sa  mga 
hinungdan nga nagdalag mga kabalaka ug sa pag-
angkon  sa  mga  hinungdan  nga  nagdalag  kalipay; 
kini  pinaagi  sa  paghikalimot  sa  mga  nangaging 
kalisdanan nga dili na niya mabalik, ug sa iyang pag-
ila nga ang kanunay nga paghunahuna niini usa ka 
butang nga walay kapuslanan ug imposible, ug nga 
kini  usa  ka  binuang  ug  kabuang,  busa  iyang 
gipakigbisogan ang iyang kasingkasing nga dili na 
maghunahuna  niini.  Ingon  man  usab,  iyang 
gipakigbisogan  ang  iyang  kasingkasing  batok  sa 
iyang kabalaka sa mga butang nga umaabot, sa mga 

butang  nga  iyang  ginahunahuna  lamang,  sama  sa 
kakabos o kahadlok, o uban pang mga kalisdanan 
nga iyang ginahanduraw alang sa iyang kaugmaon. 
Busa  iyang  masayran  nga  ang  mga  butang  sa 
umaabot dili matag-an kon unsa ang mahitabo niini 
nga mga  kaayohan ug  kadaotan,  mga paglaum ug 
mga kasakitan, ug nga kini anaa sa mga kamot sa 
Labing  Gamhanan,  ang  Labing  Maalamon.  Walay 
gahum  ang  mga  sulugoon  niini  gawas  lamang  sa 
pagpaningkamot  aron  maangkon  ang  mga 
kaayohan  niini,  ug  sa  pagpanalipod  batok sa mga 
kadaot  niini.  Ug  masayran  sa  sulugoon  nga  kon 
iyang isalikway ang iyang hunahuna gikan sa iyang 
kabalaka  mahitungod  sa  iyang  kaugmaon,  ug 
mosalig  sa  iyang  Ginoo  (Rabb)  alang  sa  pagtul-id 
niini,  ug  makakaplag  ug  kakalma  diha  Kaniya 
mahitungod  niana,  nan  mokalma  ang  iyang 
kasingkasing, mamaayo ang iyang mga kahimtang, 
ug  mawala  gikan  kaniya  ang  iyang  kabalaka  ug 
kahingawa. 
Ang  paggamit  sa  pag-ampo,  Ug  sa  mga  labing 
mapuslanon  sa  paglantaw  sa  umalabot  nga  mga 
butang mao ang paggamit niini nga pag-ampo nga 
maoy  gina-ampo  sa  ‘Nabi’  (ang  Propeta)  —sala-
llahu ‘alayhi wa sallam²—: 














































































































































 

































 
 O Allah, himua nga matarong alang kanako ang 
akong  relihiyon  nga  mao  ang  panalipod  sa  akong 
mga  buluhaton,  ug  himua  nga  matarong  alang 
kanako ang akong kinabuhi niining kalibutana nga 
diin anaa ang akong panginabuhian, ug himua nga 
matarong  alang  kanako  ang  akong  kinabuhi  sa 
dayon nga mao  ang  akong  pagabalikan,  ug himoa 
ang kinabuhi nga usa ka pagdugang alang kanako sa 
tanang  kaayohan,  ug  ang  kamatayon  nga  usa  ka 
kahupayan alang kanako gikan sa tanang kadautan. 
Giasoy  ni  Muslim.  Ug  ingon  man  usab  ang  Iyang 
pamulong: 































































































 
 O  Allah,  sa  Imong  kaluoy  ako  nagalaum,  busa 
ayaw  ako  itugyan  sa  akong  kaugalingon  bisan  sa 
usa lang ka pagpamilok, ug ayuha alang kanako ang 
tanan nakong kahimtang, walay Diyos (nga angay 
simbahon)  gawas  Kanimo.  Giasoy  ni  Abu  Dawud 
pinaagi sa  sakto nga isnaad.  Busa kon ang usa  ka 
magsisimba magpadayon sa paglitok niini nga pag-
ampo  nga  diin  anaa  ang  kaayohan  sa  iyang 
kaugmaon sa relihiyon ug sa kalibutan, uban sa usa 
ka  matinagdanon  nga  kasingkasing,  ug  matinud-
anon  nga  katuyoan,  inubanan  sa  iyang 
pagpaningkamot  aron makab-ot  kini,  tumanon  sa 

Allah alang kaniya ang iyang gipangayo, gilauman, 
ug  gipaningkamutan,  ug  ang  iyang  kabalaka 
mahimong kalipay ug kasadya. 
Bahin: Ang Pagtimbang-timbang sa mga 
Pinakagrabe nga Posibilidad 
Ug usa sa mga labing mapuslanon nga pamaagi 
aron mawala ang kabalaka ug mga kasubo, kon ang 
usa  ka  sulugoon  makasinati  og  mga  kalisdanan, 
mao  ang  pagpaningkamot  sa  pagpagaan  niini 
pinaagi  sa  pagbanabana  sa  pinakadaotang  mga 
posibilidad  nga  mahimong  katapusan  sa  maong 
butang,  ug andamon ang  iyang  kaugalingon alang 
niana.  Busa  kon  iya  na  kining  mabuhat,  nan 
kinahanglan siyang maningkamot sa pagpagaan sa 
bisan unsa nga mapagaan kutob sa iyang mahimo. 
Pinaagi  niining  pag-andam  sa  kaugalingon  ug 
niining mapuslanon nga pagpaningkamot, mawala 
ang  iyang  mga  kasubo  ug  mga  kaguol,  ug  kining 
maong  pagpaningkamot  mahimong  alang  sa 
paghatag  og  mga  kaayohan,  ug  sa  pagpanalipod 
batok sa mga kadaot nga makaya sa sulugoon. 
Busa kon moabot kaniya ang mga hinungdan sa 
kahadlok, ug mga hinungdan sa mga sakit, ug mga 
hinungdan  sa  kakabos  ug  kawad-on  sa  mga 
nagkadaiyang  butang  nga  iyang  gimahal,  nan 
kinahanglan  nga  iyang  dawaton  kini  uban  sa 
kakalma ug pag-andam sa kaugalingon alang niini, 
gani,  bisan  pa  sa  labing  grabe  nga  posibleng 









[image: ] 
23 
mahitabo.  Kay sa pagkatinuod,  ang pag-andam  sa 
kaugalingon  sa  pag-antos  sa  mga  kalisdanan 
makapagaan  niini  ug  makawagtang  sa  kabug-at 
niini, ilabi na kon iyang gihimong puliki ang iyang 
kaugalingon  sa  pagbatok  niini  sumala  sa  iyang 
katakus.  Busa  maghiusa  diha  kaniya  ang  pag-
andam  sa  kaugalingon  uban  sa  mapuslanong 
paningkamot  nga  makalinga  kaniya  gikan  sa 
paghatag  og  pagtagad  sa  mga  katalagman,  ug 
maningkamot siya sa iyang kaugalingon sa pagbag-
o  sa  kusog  sa  pagsukol  batok  sa  mga  kalisdanan, 
inubanan sa iyang pagsalig niining tanan ngadto sa 
Allah ug maayong pagsalig diha  Kaniya.  Ug walay 
pagduha-duha  nga  kining  mga  butanga  adunay 
hilabihang  kaayohan  sa  pagkab-ot  sa  kalipay  ug 
kahupay  sa  dughan,  uban  sa  gilauman  sa  usa  ka 
ulipon nga ganti sa  karon ug  sa  umaabot.  Ug kini 
nasaksihan  ug  nasulayan  na,  ug  ang  mga 
panghitabo  niini  gikan  niadtong  mga  nakasulay 
niini daghan kaayo. 
KAPITULO: Ang Kalig-on sa Kasingkasing 
ug ang Dili Pagkataranta ug Pagkaapektado 
Niini. 
Ug usa sa mga labing dako nga tambal alang sa 
mga  sakit  sa  kasingkasing  nga  may  kalabotan  sa 
kakulba,  ug  lakip  na  usab  sa  mga  sakit  sa  lawas: 
mao ang kalig-on sa kasingkasing ug ang dili niini 
pagkataranta ug pagka-apektar sa mga sayop nga 

pagtuo  ug  mga  hinanduraw  nga  ginadala  sa  mga 
daotang  panghunahuna.  Ang  kasuko  ug  ang 
pagkabalisa  maoy  mga  makapasakit  nga 
hinungdan, ug ang pagpaabot sa mga kalisdanan ug 
sa  pagkawala  sa  mga  butang  nga  gimahal, 
magbutang kini sa usa ka tawo sa mga kabalaka ug 
mga kasubo, mga sakit sa kasingkasing ug sa lawas, 
ug sa pagkahugno sa nerbiyos, nga adunay daotang 
mga  epekto  nga  nasaksihan  na  sa  katawhan  ang 
daghang kadaot. 
Ang Hingpit nga Pagtugyan ngadto sa Allah, Ug 
kon  ang  kasingkasing  mosalig  na  sa  Allah,  ug 
motugyan  sa  pagsalig  ngadto  Kaniya,  ug  dili 
magpadala  sa mga  pagduhaduha ni magpa-ulipon 
sa mga dautang handurawan, ug misalig sa Allah ug 
naglaum  sa  Iyang  grasya,  nan  pinaagi  niana 
mapahawa gikan kaniya ang mga kabalaka ug mga 
kaguol,  ug  mawagtang  gikan  kaniya  ang  daghang 
mga  sakit  sa  lawasnon  ug  sa  kasingkasing,  ug 
makabaton  ang  kasingkasing  og  kalig-on, 
kahamugaway,  ug  kalipay  nga  dili  matukib  sa 
pulong. Kay pila na ka mga tambalanan ang napuno 
sa mga masakiton tungod sa mga pagduhaduha ug 
mga  hiwi  nga  handurawan,  ug  unsa  kadako  ang 
epekto niining mga butanga sa mga kasingkasing sa 
daghang mga lig-on, unsa pa kaha sa mga luyahon, 
ug pila na ang misangpot sa kabuang ug pagkaliso 
sa pangisip. Ug ang naluwas mao kadtong giluwas 

sa Allah ug gitabangan Niya sa pagpakigbisog batok 
sa  iyang  kaugalingon  aron  makab-ot  ang  mga 
mapuslanong  pamaagi  nga  makapalig-on  sa 
kasingkasing, ug makapapha sa kabalaka niini. Ang 
Labawng Makagagahum sa Kahitas-an namulong: 
...﴿





































... ﴾ 
 Bisan kinsa nga mosalig sa Allah, nan Siya igo na 
alang kaniya. [At-Talaq: 3] Buot ipasabot, Siya ang 
nag-igo kaniya  sa tanan  niyang  mga  kalihokan  sa 
iyang relihiyon ug sa iyang kinabuhi sa kalibutan. 
Busa  ang  nagasalig  sa  Allah  lig-on  og 
kasingkasing,  dili  maapektuhan  sa  mga 
paghanduraw, ug dili matugaw sa mga panghitabo 
tungod  sa  iyang  kahibalo  nga  kana  gikan  sa 
kahuyang  sa  kalag,  ug  gikan  sa  pagkatalawan  ug 
kahadlok nga walay kamatuoran. Ug nahibalo siya 
uban  niana  nga  ang Allah  nagpasalig  gayod  alang 
niadtong nagasalig Kaniya sa hingpit nga kaigoan, 
busa  siya  nagasalig  sa  Allah  ug  nakakaplag  og 
kalinaw  sa  Iyang  saad,  busa  mawala  ang  iyang 
kabalaka  ug  kahingawa,  ug  ang  iyang  kalisdanan 
mapulihan  og  kasayon,  ang  iyang  kasubo  (ang 
“tarah”: mao ang kasubo) mapulihan og kalipay, ug 
ang  iyang  kahadlok  mapulihan  og  kasigurohan. 
Busa kita mangayo Kaniya,  ang Labing Hataas, og 
kaayohan ug nga Siya mohatag kanato isip gasa sa 
kalig-on sa kasingkasing ug sa pagkamakanunayon 

niini, ug sa hingpit nga pagsalig nga diin ang Allah 
nagpasalig  sa  mga  nagbaton  niini  sa  tanang 
kaayohan,  ug  sa  pagpanalipod  gikan  sa  tanang 
dautan ug kadaot (ang “dair”: mao ang kadaot). 
KAPITULO: Pagpahiluna sa Kaugalingon 
sa Pag-agwanta sa mga Kakulangan sa 
Uban 
Ug sa pulong sa ‘Nabi’ (ang Propeta) —sala-llahu 
‘alayhi wa sallam²—: 






































































 
 [Kini  ang  hubad]  "Dili  angay  magbaton  og 
kasilag  ang  usa  ka  magtutuo  nga  bana  sa  iyang 
magtutuo  nga  asawa,  kay  kung  aduna  man  siyay 
batasan niini nga wala niya mauyoni, aduna gayoy 
laing batasan  niini nga iyang kauyonan.  Giasoy ni 
Muslim. 
Duha ka dagkong kaayohan: 
Usa niini: Ang pagtultol sa pakiglabot sa asawa, 
sa  kabanay,  sa  kauban,  sa  imong  gika-atubang  sa 
mga  kalihokan,  ug  sa  matag  usa  nga  aduna  kay 
relasyon  ug  kalambigitan,  ug  nga  angay  nimong 
andamon  ang  imong  kaugalingon  sa  kamatuoran 
nga dili gayud malikayan nga aduna siyay depekto, 
o  kakulangon,  o  butang  nga  dili  nimo  mauyonan. 
Busa  kon  makita  nimo  kana,  itandi  kini  sa  unsay 
gimando  o  angay  kanimo  nga  pagpadayon  sa  lig-
ong  kalambigitan  ug  pagpabilin  sa  pagmahal, 

pinaagi  sa  paghinumdom  sa  iyang  mga  maayong 
hiyas,  ug  sa  mga  katuyoan  nga  pang-personal  ug 
pangkinatibuk-an. Ug pinaagi niining pagpalabay sa 
mga kasaypanan ug paghatag og pagtagad sa mga 
maayong  hiyas,  molungtad  ang  panag-uban  ug 
kalambigitan, ug mahingpit ug maangkon nimo ang 
kaharuhay. 
Ang ikaduhang kaayohan: mao ang pagkahanaw 
sa  kabalaka  ug  kahingawa,  ang  pagpabilin  sa 
kalinaw,  ang  pagpadayon  sa  pagtuman  sa  mga 
katungod nga obligado ug dalaygon, ug ang pagkab-
ot sa kaharuhay tali sa duha ka habig. Ug si kinsa 
kadtong  wala  magiyahi  niini  nga  gihisgutan  sa 
Propeta  ﷺ  -apan  gibali  hinuon  ang  sitwasyon  ug 
gitan-aw ang mga kasaypanan, ug nabutaan sa mga 
maayong  hiyas-,  nan  kinahanglan  gayud  nga  siya 
mabalaka, ug kinahanglan gayud nga malubog ang 
pagminahalay  tali  kaniya  ug  sa  iyang  kauban,  ug 
maputol  ang  daghan  sa  mga  katungod  nga 
kinahanglan ampingan sa matag usa kanila. 
Ug daghan sa mga tawo nga adunay halangdong 
baruganan  ang  nagapahimutang  sa  ilang 
kaugalingon  diha  sa  pagpailob  ug  kalinaw  sa 
panahon sa mga katalagman ug mga kasamok. Apan 
sa mga butang nga walay hinungdan ug yano, sila 
mabalaka,  ug ang ilang  kalinaw  matugaw.  Ug  ang 
hinungdan  niini  mao  nga  giandam  nila  ang  ilang 
mga  kaugalingon  alang  sa  mga  dagkong  butang, 

apan gipasagdan nila kini sa mga gagmayng butang, 
busa kini nakadaot  kanila ug  nakaapekto  sa  ilang 
kahayahay.  Busa  ang  maalamon  nga  tawo  naga-
andam sa iyang kaugalingon alang sa mga butang 
nga gagmay ug dagko, ug nagapangayo sa Allah og 
panabang alang niini, ug nga dili unta siya itugyan 
ngadto  sa  iyang  kaugalingon  bisan  sa  usa  ka 
pagpamilok.  Unya  niana  mapasayon  na  alang 
kaniya  ang  gamay,  sama  nga  napasayon  na  alang 
kaniya  ang  dako.  Ug  magpabilin  siya  nga 
malinawon  ang  kalag,  mahilom  ang  kasingkasing, 
ug mahimutang. 
KAPITULO: Ang Dili Pagpadala sa mga 
Kabalaka ug mga Kaguol. 
Ang  adunay  baskog  nga  pangisip  nasayod  nga 
ang iyang sakto nga kinabuhi mao ang kinabuhi sa 
kalipay  ug  kakalma,  ug  nga  kini  mubo  ra  kaayo, 
busa dili niya angay nga pamub-on pa kini pinaagi 
sa  kabalaka  ug  pagpadala  sa  mga  kagul-anan, 
tungod kay kana supak sa sakto nga kinabuhi. Busa 
siya nagdaginot sa iyang kinabuhi aron dili mausik 
ang dakong bahin niini isip inato sa mga kabalaka 
ug mga kagul-anan. Ug walay kalainan niini tali sa 
matarong  ug  sa  makasasala,  apan  ang  magtutuo 
aduna  siyay  labing  dako  nga  bahin  sa  pagkab-ot 
niini nga kinaiya, ug ang mapuslanon nga bahin sa 
karon ug sa umaabot. 
Ang pagtandi tali sa mga gasa ni Allah ug sa mga 

kalisdanan  nga  midangat  kaniya,  Ug  angay  usab, 
kon  siya  maabtan  og kalisdanan  o mahadlok  siya 
niini,  nga  iyang  itandi  ang  nahibiling  mga 
panalangin nga anaa kaniya, sa pang-relihiyon man 
o  sa  pang-kalibutanon,  ug  sa  kalisdanan  nga 
midangat  kaniya.  Busa  sa  maong  pagtandi, 
mahimong  klaro  ang  kadaghanon  sa  mga 
panalangin  nga  anaa  kaniya,  ug  ang  pagkawalay-
hinungdan sa mga kalisdanan nga midangat kaniya. 
Sa  ingon  usab,  iyang  itandi  ang  iyang 
gikahadlokan nga kadaot nga mahitabo kaniya, ug 
ang  mas  daghang  mga  kalagmitan  sa  kaluwasan 
gikan niini, busa dili niya tugotan ang huyang nga 
kalagmitan  nga  mopatigbabaw  sa  mas  daghan  ug 
mas  lig-on  nga  mga  kalagmitan,  ug  pinaagi  niana 
mawala ang iyang kabalaka ug kahadlok. Ug iyang 
banabanaon  ang  pinakagrabe  sa  mga  kalagmitan 
nga  mahimong  modangat  kaniya,  ug  iyang 
andamon ang iyang kaugalingon sa pag-abot niini 
kung  kini  mahitabo,  ug  maningkamot  siya  sa 
pagpugong  sa  wala  pa  mahitabo  niini,  ug  sa 
pagwagtang sa nahitabo na o sa pagpagaan niini. 
Ang  pagdaot  sa  mga  tawo  anaa  ra  kanila  ang 
tulubagon, basta dili ka magkapuliki niini, Ug usa sa 
mga  butang  nga  makaayo  mao  ang  imong 
pagkasayod  nga  ang  pagpasakit  sa  mga  tawo 
kanimo,  ilabi  na  sa  daotang  mga  pulong,  dili 
makadaot  kanimo  apan  makadaot  hinuon  kanila; 

gawas  lamang  kung  himuon  nimo  kining  imong 
kabalak-an ug tugotan nimo kini nga maoy maghari 
sa  imong  mga  pagbati,  nan  nianang  higayona 
makadaot kini kanimo sama sa pagdaot niini kanila. 
Apan kung dili nimo kini hatagan ug gibug-aton, dili 
kini makadaot kanimo bisan unsa. 
Palamamboa ang imong kinabuhi pinaagi sa mga 
hunahuna  nga  may  kaayohan,  Ug  hibaloi  nga  ang 
imong kinabuhi nag-agad sa imong mga hunahuna, 
busa  kon  kini  mga  hunahuna  nga  may  kaayohan 
kanimo sa relihiyon o sa kalibutan, nan ang imong 
kinabuhi  maayo  ug  malipayon,  ug  kon  dili,  nan 
sukwahi ang mahitabo. 
Nga ang pagpakiglabot alang sa Allah, dili alang 
sa mga nilalang, Ug usa sa mga labing mapuslanon 
nga mga butang aron sa pag-abog sa kabalaka mao 
ang  pagbansay  sa  imong  kaugalingon  nga  dili 
mangita ug pasalamat gawas lamang gikan sa Allah. 
Busa kon ikaw nagbuhat ug maayo ngadto sa usa ka 
tawo  nga  may  katungod  diha  kanimo  o  bisan  pa 
kadtong walay katungod, nan hibaloi nga kini usa 
ka  pakiglabot  gikan  kanimo  uban  sa  Allah,  busa 
ayaw  na  tagda  ang  pasalamat  niadtong  imong 
gihatagan  ug  grasya,  sama  sa  Iyang  giingon 
mahitungod sa Iyang mga piniling binuhat: 
﴿






















































 ﴾ 
 Kami  nagpakaon  lamang  kaninyo  alang  sa 

Nawong  sa  Allah;  kami  wala  mag-handom  gikan 
kaninyo ug ganti, ni pag-pasalamat. [Al-Insan: 9]. 
Ug  kini  labaw  nga  napamatud-an  sa  pagpakig-
uban  sa  pamilya  ug  mga  anak,  ug  sa  kalig-on  sa 
imong  relasyon  ngadto  kanila.  Busa  kung  imong 
gipahimutang  ang  imong  kaugalingon  sa 
pagpahilayo sa daotan gikan kanila, nan nakahatag 
kag  kahupayan  ug  ikaw  mismo  nakakaplag  og 
kahupayan. Ug usa sa mga hinungdan sa kahupayan 
mao ang pagbaton  og mga  maayong hiyas  ug  ang 
pagbuhat niini sumala  sa  kinaiyanhong  pag-aghat 
sa  kaugalingon,  nga  walay  pagpugos  nga 
makapabalaka  kanimo,  kay  ang  pagpugos  sa 
kaugalingon  maoy  hiwi  nga  dalan  nga  magdala 
kanimo  ngadto  sa  kapakyasan  sa  pagkab-ot  sa 
maayong  hiyas.  Ug  kini  kabahin  sa  kaalam,  nga 
imong himoon ang mga butang nga samok ngadto 
sa mga butang nga tin-aw ug makalipay, ug pinaagi 
niana, modugang ang katin-aw sa mga kalipayan, ug 
mawala ang mga kasamok. 
Ang  pag-asikaso  sa  makaayo,  ug  dili  sa 
makadaot,  Ibutang  sa  imong  atubangan  ang  mga 
butang  nga  makahatag  og  kaayohan  ug 
paningkamoti nga makab-ot kini, ug ayaw pagtagad 
sa mga butang  nga  makadaot; aron  mabalhin  ang 
imong  pagtagad  gikan  sa  mga  hinungdan  nga 
nagadala  og  kabalaka  ug  kasubo,  ug  pangita  og 
kalig-on  diha  sa  kapahulayan  ug  sa  pagtutok  sa 

hunahuna alang sa mga importanteng buluhaton. 
Ang paghukom sa mga buhat sa gilayon, Ug lakip 
sa mga butang nga mapuslanon mao ang pagtapos 
dayon sa mga buluhaton, ug ang pagbaton og kaluag 
alang  sa  umaabot;  Tungod  kay  kon  ang  mga 
buluhaton  dili  tapuson,  magpundok  diha  kanimo 
ang mga nangaging buluhaton, ug madugangan pa 
kini sa mga mosunod nga buluhaton, busa mosamot 
ang  kabug-at  niini.  Busa  kon  imong  tapuson  ang 
matag  butang  sa  hustong  panahon  niini,  imong 
maatubang  ang  mga  buluhaton  sa  umaabot  nga 
may kusog sa pangisip ug kusog sa pagbuhat. 
Pagtakda  sa  mga  prayoridad  uban  sa 
pakigsayranay,  Ug  kinahanglan  nga  sa  imong 
pagpili  gikan  sa  mga  mapuslanong  buhat,  imong 
unahon ang labing importante.  Ug ilha kung  unsa 
ang gikahiligan sa imong kaugalingon ug diin dako 
ang  imong  kaikag,  tungod  kay  ang  sukwahi  niini 
magdala  og  kalaay,  pagkapuol,  ug  kagul-anan.  Ug 
pangayo og tabang alang niana pinaagi sa husto nga 
pangisip  ug  pagpakigsabot,  kay  wala  gayud 
nagmahay  ang  nangayo  og  tambag.  Ug  tun-i  sa 
makuti nga paagi ang buot nimong buhaton, busa 
kon napamatud-an na ang kaayohan ug nakahukom 
ka na, nan isalig ang tanan sa Allah, kay ang Allah 
nahigugma sa mga nagasalig Kaniya. 
Ug ang tanang pagdayeg alang kang Allah, Ginoo 
sa tanang mga Kalibutan. 

Ug maanaa sa atong agalon nga si Muhammad, 
ug sa iyang pamilya, ug sa iyang mga kaubanan, ang 
grasya sa Allah ug ang Kalinaw. 
 
 
 
***

